钦定古今图书集成/明伦汇编/闺媛典/第138卷 > 左镒妻唐氏
## 钦定古今图书集成/明伦汇编/闺媛典/第138卷 > 左镒妻唐氏

按《泾县志》：唐氏名凤，尚宝卿左镒妻。夫早世乏嗣，无
兄弟，翁姑茕茕，唐抚棺痛哭曰：“君亡当与亡，奈二亲
无依，不克遂愿。”由是夙夜匪懈，以事翁姑。翁晚得二
稚，甫三岁而翁没，老姑久婴瘫疾，侍婢怨怼逃去，唐
独亲饲饮食，扶卧起，抚训稚叔成人，为夫营坟墓，立
坊表，刻文集，以成夫志。恤刑按泾，给米优恤，邑令复
岁给钱糓。年九十八，卒。

===包德重妻翟氏===按《泾县志》：“翟氏，包德重妻。嫁甫三月，德重有疾，焚香
告天，愿以身代。明年重亡，子女俱无，氏誓死求殉。绝
而复苏，椎髻荆钗，勤纺绩以奉翁姑。年六十，学使给
衣米旌之。”